Foredrag No. 6. 
En almindelig sammenlignende archæologisk- 
ethnographisk Betragtning med særligt 
Hensyn til Norden. 
(Meddelt i det almindelige Møde den 10de Juli af 
Etatsraad I. I. A. WorSilSlC fra Kjøbenhavn). 
Ved lignende Sammenkomster i Udlandet er det Sædvane, 
i Sec tionerne at give Udsigter over de seneste Frem¬ 
skridt i de respective Fag. Hos os, idetmindste for den 
ethnographiske Sections Vedkommende, har det hidtil 
været Skik at gjøre dette i de offentlige Møder, 
hvilket vistnok ikke er uhensigtsmæssigt, da Resultaterne 
derved blive bekjendte i videre Kredse. Ligesom Sligt 
derfor i det Hele kan være nyttigt for Sagen, saaledes 
er det ogsaa paa en Maade Pligt ligeoverfor et Publi¬ 
kum, der altid med Interesse har fulgt Udviklingen af den 
i vort Norden hurtigere end i andre Lande med Held 
grundfæstede nationale Archæologi. 
En dobbelt Anledning til saadanne Overblik turde 
for Øieblikket foreligge, da Archæologien har udviklet sig 
med forbausende Hurtighed i de sidste Aar. Den er nu 
dyrket i saagodtsom alle Lande, idet Opmærksomheden 
for Alvor er henvendt paa den nye Videnskabsgreen, 
som lover saa overraskende og saa riigt Udbytte. 
